ब’रा 1988 इच होए सिओल ओलंपिक इच भारतीय टीम दी अगुआई करने आह्‌ले ते अकादमी दे मुक्ख कोच सेना मश्हूर घुड़सोआर भोपसिंह ने यूनीवार्ता गी दस्सेआ जे तकरीबन दौ ब’रे पैह्‌लें शुरू होई इस अकादमी इच मजूदा 12 घोड़े न दौ होर घोड़े खरीदे गे न जिनेंगी दिल्ली शा इत्थै आह जाना ऐ। इनें दौनें घोड़ें दा मुल्ल तकरीबन ढाई शा त्रै लक्ख रपे ऐ। उयां इस ब’रें दे अक्तूबर म्हीने तक्कर अकादमी इच घोड़ें दी गिनतरी 30 होई जाग। जेह्‌दे चा 24 घोड़ें दी बरतून अकादमी इच चुने जाने आह्‌ले 24 घुड़सोआरर प्रशिक्षण ते चैंपियनशिपें लेई करङन। बाकी घोड़े हार्स पोलो टीम लेई ते वैकल्पिक तौर उप्पर रौह्‌ङन‌।